wickkiey/tamil-wikipedia-chunked huggingface dataset:
# டங்கி (திரைப்படம்)

**டங்கி** *(Dunki*) என்பது " கழுதை விமானம்" என்ற சட்டவிரோத குடியேற்ற நுட்பத்தை அடிப்படையாகக் கொண்ட 2023 இந்திய இந்தி மொழி நகைச்சுவை நாடகத் திரைப்படமாகும். அபிஜத் ஜோஷி மற்றும் கனிகா தில்லானுடன் இணைந்து எழுதிய திரைக்கதையிலிருந்து ராஜ்குமார் கிரானி இயக்கியதோடு படத்தொகுப்பையும் செய்துள்ளார், இது ரெட் சில்லீஸ் என்டர்டெயின்மென்ட், ஜியோ ஸ்டுடியோஸ் மற்றும் ராஜ்குமார் ஹிரானி பிலிம்ஸ் ஆகியவற்றின் கீழ் தயாரிக்கப்பட்டது. இதில் சாருக் கான், டாப்சி பன்னு, விக்கி கௌசல் (சிறப்புத் தோற்றத்தில் நடித்துள்ளார்), மற்றும் போமன் இரானி ஆகியோர் நடித்துள்ளனர்.  
இத்திரைப்படம் ஏப்ரல் 2022 இல் அதிகாரப்பூர்வ தலைப்புடன் அறிவிக்கப்பட்டது. மும்பை, ஜபல்பூர், காஷ்மீர், புடாபெஸ்ட், லண்டன், ஜெட்டா, நியோம் ஆகிய இடங்களில் முதன்மைப் படப்பிடிப்பானது அதே மாதத்தில் தொடங்கி ஏப்ரல் 2023 இல் முடிக்கப்பட்டது. ஒலிப்பதிவினை பிரீதம் செய்துள்ளார். அமன் பந்த் பின்னணி இசையமைத்துள்ளார். சி.கே.முரளீதரன், மனுஷ் நந்தன், அமித் ராய் ஆகியோர் ஒளிப்பதிவு செய்துள்ளனர்.  
21 டிசம்பர் 2023 அன்று உலகம் முழுவதும் *டங்கி* திரையரங்குகளில் வெளியிடப்பட்டது. இது விமர்சகர்களிடமிருந்து கலவையான விமர்சனங்களைப் பெற்றது. இத்திரைப்படம் என்ற அளவிற்கு வசூல் செய்துள்ளது. உலகம் முழுவதும் தயாரிப்பு மற்றும் சந்தைப்படுத்தல் பட்ஜெட்டில் உள்ளது . இது 2023 ஆம் ஆண்டில் அதிக வசூல் செய்த 6 வது ஹிந்தித் திரைப்படமாகவும், 2023 ஆம் ஆண்டில் அதிக வசூல் செய்த 9 வது இந்தியத் திரைப்படமாகவும், எல்லா காலத்திலும் அதிக வசூல் செய்த 33 வது இந்தியத் திரைப்படமாகவும் வெளிவந்தது.
# டங்கி (திரைப்படம்)

## கதைக்களம்

2020 ஆம் ஆண்டில், வயது முதிர்ந்த மனு ரந்தாவா இலண்டனில் உள்ள ஒரு மருத்துவமனையில் இருந்து தப்பிக்கிறார். 25 ஆண்டுகளாக இலண்டனில் வசிக்கும் அவளுக்கு அவளது முன்னாள் காதலரான ஹர்தயாள் "ஹார்டி" சிங் தில்லானுடன் தன்னை இணைத்துக் கொள்வதற்கு புரு படேலின் உதவியைக் கோருகிறாள். பஞ்சாபின் லால்டுவில், வயதான ஹார்டி 25 ஆண்டுகளுக்குப் பிறகு மனுவின் அழைப்பைப் பெறுவதில் பரவசமடைகிறார். துபாயில் தன்னைச் சந்திக்கும்படி அவள் அவனைக் கேட்கிறாள். அவ்வாறு செய்வதன் மூலம் அவன் அவளை " டன்கி " வழியே இந்தியாவிற்கு அழைத்து வர முடியும்.  
1995-ஆம் ஆண்டில், மனுவும் அவளது நண்பர்களான புக்கு மற்றும் பல்லியும் லால்துவில் வாழ்ந்து, சிறந்த வாழ்க்கைக்காக லண்டனுக்கு குடிபெயர விரும்புகின்றனர். ஏழையான மற்றும் படிக்காத அவர்களால் பல்வேறு முறைகளை முயன்றும் விசா வாங்க முடியவில்லை. ஒரு நாள், முன்னாள் இராணுவ அதிகாரியான ஹார்டி அவர்கள் கிராமத்திற்கு வருகிறார். மனுவின் சகோதரர், மஹிந்தர், போரில் தனது உயிரைக் காப்பாற்றியதை நினைவுகூர்கிறார். அவர் மகிந்தருக்குச் சொந்தமான பொருட்களைத் திருப்பித் தருவதற்காக திரும்பி வந்திருக்கிறார். ஆனால், மகிந்தர் விபத்தில் இறந்துவிட்டதை உணர்ந்தார், மனு மற்றும் அவரது குடும்பம் மோசமான பொருளாதார நிலையில் உள்ளது. தன் சகோதரனின் கருணைக்கு ஈடாக மனுவை லண்டனை அடைய உதவுவதாக அவர் உறுதியளிக்கிறார். அவர்கள் கீது குலாட்டியால் கற்பிக்கப்படும் அனைத்துலக ஆங்கில மொழிக்கான தேர்வு முறை பயிற்சி வகுப்பில் சேருகிறார்கள், அங்கு அவர்கள் சுகியைச் சந்திக்கிறார்கள். சுகி தனது முன்னாள் காதலியைக் காப்பாற்ற லண்டனுக்கு குடிபெயர விரும்புகிறாள், அவளை உடல்ரீதியாக துஷ்பிரயோகம் செய்யும் ஒரு வெளிநாடு வாழ் இந்திய ஆணைத் திருமணம் செய்து கொள்கிறார். பல்லி இறுதியில் தேர்வில் தேர்ச்சி பெறுகிறார், மீதமுள்ளவர்கள் தோல்வியடைகிறார்கள்.  
மனஉளைச்சலுக்கு ஆளான ஹார்டி, மனுவையும் புக்குவையும் "டன்கி" வழியே லண்டனுக்கு அழைத்துச் செல்வதாக உறுதியளிக்கிறார். பாகிஸ்தான், ஆப்கானிஸ்தான், ஈரான் மற்றும் துருக்கி வழியாக ஒரு துரோகப் பயணத்திற்குப் பிறகு, அவர்களது மூன்று சக பயணிகள் கொல்லப்பட்டனர் மற்றும் மனுவை ஹார்டி பாலியல் வன்கொடுமையிலிருந்து காப்பாற்றினார், அவர்கள் லண்டனை அடைகிறார்கள். அங்கு அவர்கள் புரு படேலை சந்திக்கிறார்கள், அவர் விசாவைப் பெறுவதற்காக ஒரு போலி திருமணத்தில் நுழையுமாறு மனுவை அறிவுறுத்துகிறார். அவள் ஒப்புக்கொண்டு போதைக்கு அடிமையான ஒருவனை மணந்து கொள்கிறாள். தேவாலயத்தில் இருக்கும் போது, ஹார்டி மனுவை முத்தமிட முயற்சித்ததால் கோபமடைந்தார், மேலும் அவர்கள் சண்டையில் ஈடுபடுகிறார்கள், அதன் காரணமாக அவர்கள் இருவரும் கைது செய்யப்பட்டனர். நீதிமன்றத்தில், புரு அவர்கள் இந்தியாவில் தங்களுடைய உயிருக்கு அச்சுறுத்தல் இருப்பதாகக் கூறி, இங்கிலாந்து நாட்டில் தங்குவதற்கு புகலிட உரிமை கோருமாறு அறிவுறுத்துகிறார். ஒரு முன்னாள் இந்திய இராணுவ அதிகாரியாக, ஹார்டி தனது நாட்டைக் காட்டிக் கொடுக்க மறுக்கிறார், ஆனால் மீதமுள்ளவர்கள் இங்கிலாந்தில் குடியேற ஒப்புக்கொள்கிறார்கள். ஹார்டி விரைவில் இந்தியாவுக்கு நாடு கடத்தப்படுகிறார், மீதமுள்ளவர்கள் பிரித்தானிய குடிமக்களாக மாறுகிறார்கள், ஆரம்பத்தில் உயிருள்ள சிலைகளாக வேலை செய்தனர்.  
இவ்வாறாகக் கதை செல்கிறது. வெளிநாட்டு மாயையின் காரணமாக சட்டவிரோதமாக நாட்டை விட்டு செல்பவர்களின் வலி மிகுந்த பயணத்தை வேதனையோடு சொல்லியிருக்கும் இயக்குநர் ராஜ்குமார் கிரானி, சொந்த நாட்டு சுகத்தை எந்த நாடும் தராது என்பதை ஆணி அடித்த மாதிரி பதிவு செய்திருக்கிறார்.
# டங்கி (திரைப்படம்)

## தயாரிப்பு

### திரைப்படத்தின் வளர்ச்சி

2020-ஆம் ஆண்டின் பிற்பகுதியில் ராஜ்குமார் கிரானி சாருக் கானுடன் தனது அடுத்த படத்தைச் செய்யவிருப்பதாக அறிவித்தார். கிரானி சாருக்கானிடம் கோவிட்-19 பொதுமுடக்கத்தின் போது இக்கதையை எடுத்துக் கூறி விவரித்துள்ளார். இத்திரைப்படம் சாருக் கானிற்கு கிரானியுடனான முதல் திரைப்படமாக அமைகிறது.னின் *முன்னா பாய் எம்.பி.பி.எஸ்* (2003) மற்றும் *3 இடியட்சு* (2009) ஆகிய படங்களில் வாய்ப்பளித்தும் தான் அதைப் பயன்படுத்திக் கொள்ள இயலாத நிலையினை உணர்ந்தார். ஆகத்து 2021-இல் டங்கி திரைப்படத்திற்கான திரைக்கதை இறுதி செய்யப்பட்டுள்ளது. கிரானி அபிஜாத் மற்றும் அபிஜத் ஜோஷி ஆகியோருடன் இணைந்து இத்திரைப்படத்தை உருவாக்கினர் எனலாம்.
# வகிடு எடுத்தல்

சீமந்தம் எனும் வளைகாப்பு சடங்கின் போது, கர்ப்பிணி பெண்களுக்கு செய்யும் சடங்காகும். இந்த சடங்கின் போது கர்ப்பவதியின் தலை முடியின் நடுவில், முள்ளம் பன்றியின் ஒரு முள்ளைக் கொண்டு இரண்டாகப் பகுப்பதாகும். வகிடு எனில் இரண்டாகப் பகுத்தல் எனப்பொருள். பகுத்த தலைமுடியின் முன்நெற்றி மீது குங்குமம் இடுவது வழக்கம். வகிட்டில் இலக்குமி வசிக்கும் இடம் என்பதால், வீட்டில் வளம் கொழிக்கும் என்பது இந்துக்களின் நம்பிக்கை.  
மேலும் திருமணமான பெண் என்ற அடையாளத்தையும் வெளிப்படுத்தும். காலில் மெட்டி, தலை வகிட்டில் குங்குமம இரண்டில் எது தென் பட்டாலும் அவர்களைத் தாய் போல நடத்த வேண்டும் என்பதற்காக இந்த அடையாளம்.  
ஆதி சங்கரர் இயற்றிய சௌந்தரிய லகரியின் 100 சுலோகங்களில் அம்பாளின் அழகு வருணிக்கப்படுகிறது. அதில் 44, 45 ஆவது சுலோகங்கள் தலை முடி வகிடு, அதன் மங்கலத்தன்மை மற்றும் இலக்குமித் தன்மை ஆகியவற்றை விளக்குகிறது.
# வகிடு எடுத்தல்

## இதனையும் காண்க

- இந்து சமயத்தினரின் 16 சடங்குகள்
# இந்து சமய திருமணம்

**இந்து திருமணம்** (மராத்தி: लग्न (लग्न), கல்யாணம்; கன்னடம் मुद्वे (मदुवे); தெலுங்கு: कल्याण அல்லது பெல்லி) என்பது இந்துக்களுக்கான பாரம்பரிய திருமண விழாவைக் குறிக்கிறது. 'திருமணம்' என்ற சொல்லின் நேரடிப் பொருள் - குறிப்பாக *தாங்குவது* என்பதாகும். இந்தியாவில் திருமணம் என்பது அக்னி தேவன் சாட்சியாக கடவுளால் நிச்சயக்கப்படுவதாக கருதப்படுகிறது. *மணமக்களின் புனிதமான சங்கம்* என்றும் கருதப்படுகிறது.திருமணம் ஒரு புனிதமான சடங்காகக் கருதப்படுகிறது.மணமக்கள் அக்னியை சுற்றி வலம் வரும் சடங்கின்றி நடத்தப்படும் திருமணங்கள் செல்லாது என இந்திய உச்ச நீதிமன்றம் 2024ஆம் ஆண்டில் தீர்ப்பு வழங்கியுள்ளது.
?  
இந்து திருமண விழா மிகவும் வண்ணமயமானதுடன் பல நாட்கள் நீடிக்கும். மணமகன் மற்றும் மணமகள் வீடுகள் - நுழைவாயில், கதவுகள், சுவர்கள், தரை, கூரை வண்ணங்கள் மற்றும் பூக்களால் அலங்கரிப்படுகிறது.
# இந்து சமய திருமணம்

## முக்கிய திருமணச் சடங்குகள்

இந்து சமய வேதங்களின்படி, திருமணம் என்பது ஒரு ஆணுக்கும் பெண்ணுக்கும் இடையேயான சங்கமம் ஆகும். இதில் *தர்மம்* (கடமை), *அர்த்தம்* (செல்வம் மற்றும் பிற சொத்துகளைப் பெறுதல்), *காமம்* (பொருள் மற்றும் பிற) மற்றும் *மோட்சம்* (நித்திய விடுதலை) ஆகியவற்றைப் பின்பற்றுவதற்கான உறுதிப்பாடு உள்ளது.  
இந்து திருமணங்களில் மூன்று முக்கியச் சடங்குகள் கொண்டுள்ளது. இவைகள் குடும்ப மரபுகள், உள்ளூர் மரபுகள், குடும்பங்களின் வளங்கள் மற்றும் பிற காரணிகளை பிரதிபலிக்கிறது.  
1. கன்னியாதானம் (பொருள்:மணமகனுக்கு தன்மகளை ஒருவர் தானமாக வழங்குதல்') : திருமணச் சடங்குகளில் ஒரு முக்கிய நிகழ்வு கன்னிகாதனம்..இது மணப்பெண்ணின் தந்தை தன் மகளின் வலக்கையை மணமகனின் வலதுக் கையின் மேல் வைத்து, அவ்வேளையில் ஓதப்படும் மந்திரங்கள், அக்கினி சாட்சியாக, அவளை தானமாக மணமகனிடம் ஒப்படைப்பதாகும். இது மணமகளை மணமகன் வீட்டிற்கு அனுப்பும் சடங்கின் தொடக்கத்தைக் குறிக்கிறது.
1. **பாணிக்கிரகணம்** - அக்னி முன்னிலையில் நடக்கும் ஒரு சடங்கு, இச்சடங்கின் போது மணமகன், மணமகளின் கையை தாங்கிப் பிடித்துக் கொள்தல் ஆகும். இது மணமக்களின் சங்கமத்தின் அடையாளமாக உள்ளது.
1. **சப்தபதி** -மணமக்கள் ஒருவர் கையை மற்றவர் பிடித்துக் கொண்டு, அக்னி குண்டத்தை "ஏழு சுற்றுகள்" வலம் வருதல்...
# இந்து சமய திருமணம்

## திருமணத்திற்கு பிந்தைய சடங்குகள்

தென்னிந்தியாவில் மட்டும் இந்து சமயத் திருமணங்களில் மணமகன், மணமகளுக்கு மஞ்சள் கயிற்றில் தாலி கட்டும் வழக்கம் உள்ளது. தெலுங்கு பேசும் மக்கள் தாலி கட்டிய பிறகு நாகவல்லி சடங்கு செய்வர். திருமணம் முடிந்த ஒரு நன்னாளில் சாந்தி முகூர்த்தம் நடைபெறும்.
# இந்து சமய திருமணம்

## இதனையும் காண்க

- இந்து சமயத்தினரின் 16 சடங்குகள்
# வ. தனலட்சுமி

**வ. தனலட்சுமி** (பிறப்பு:1975) என்பவர் தமிழ் நாட்டைச் சேர்ந்த தமிழ்ப் பேராசிரியர் மற்றும் மொழியியல் வல்லுநராவார். 2020 ஆம் ஆண்டிற்கான தமிழ்நாடு அரசின் முதலமைச்சர் கணினித் தமிழ் விருதினைப் பெற்றவராவார்.
# வ. தனலட்சுமி

## பணி

ஈரோடு வெள்ளாளர் மகளிர் கல்லூரியிலும், பட்டுக்கோட்டை ஏனாதி ராஜாப்பா கல்லூரியிலும் விரிவுரையாளராகப் பணியாற்றிய பின்னர், கோவை அமிர்தா பல்கலைக்கழகத்தின் கணினிமொழியியல் தொடர்பான பிரிவில் தமிழ் முதுநிலை ஆய்வாளராக நான்காண்டுகள் (2007-2011) பணியாற்றினார். பின்னர் எஸ் ஆர் எம் பல்கலைக்கழகத்தில் தமிழ்த்துறைத் தலைவராகப் பணியாற்றினார். 20 ஆண்டுகளாகத் தமிழ்த்துறைப் பேராசிரியராகப் பணியாற்றியதில் முன்றாண்டுகள் தமிழ் இணையக் கல்விக் கழகத்தின் உதவி இயக்குநராகவும் பணியாற்றினார். இவர் பல கணினிமொழியியல் திட்டங்களைத் தற்காலத் தமிழுக்கும் செவ்வியல் இலக்கியங்களுக்கும் மேற்கொண்டுள்ளார். குறிப்பாக, தமிழ்ச் சொற்களைப் பகுபத இலக்கண அடிப்படையில் பகுத்து, அவற்றின் இலக்கண வகைப்பாடுகளைத் தானாகவே காட்டும் மென்பொருள் கருவிகளை உருவாக்கியுள்ளார். தமிழ்த்தொடரியல், பொருண்மையியல், மின்னகராதி, இயந்திர மொழிபெயர்ப்பு போன்ற பிற கணினித்தமிழ் சார்ந்த ஆய்வுகளை மேற்கொண்டுள்ளார். தமிழக அரசின் புதிய பாடத்திட்டத்தில், மேல்நிலை சிறப்புத் தமிழ் பாடத்திட்டக்குழு வல்லுநனராகவும் உள்ளார்.
# வ. தனலட்சுமி

## கல்வி

1. முதுகலைப் பட்டம்(தமிழ்) -1998
1. ஆய்வியல் நிறைஞர்(தமிழ்) 2001
1. முதுகலைப் பட்டம் (ஊடகவியல்) 2005
1. முனைவர் பட்டம் (மொழியியல்) 2011
1. முதுகலைப் பட்டயம்(இயற்கை மொழிப் பகுப்பாய்வு) 2011
# வ. தனலட்சுமி

## வெளியீடுகள்

இவர் பல்வேறு தேசிய மற்றும் சர்வதேச அளவிலான பல கருத்தரங்குகளில் கணினித் தமிழ் குறித்த ஆய்வுக் கட்டுரைகளை வழங்கியுள்ளார். பல பன்னாட்டு ஆய்விதழ்களிலும் கணினித் தமிழ் கட்டுரைகளை எழுதியுள்ளார். *டேட்டா டிரைவன் ஷாலோ பார்சர் பார் தமிழ்*(ஆங்கிலம்) மற்றும் நவீன மொழிபெயர்ப்பு ஆகிய இரு புத்தகங்களை எழுதியுள்ளார்.
# வ. தனலட்சுமி

## விருதுகள்

1. 2020-ஆம் ஆண்டின் முதலமைச்சர் கணினித் தமிழ் விருது
1. ஆய்வுச் சுடரொளி விருது- 2022
1. மொழியியல் மாமணி -2022
# இராமேந்திர குமார்

**இராமேந்திர குமார்** (*Ramendra Kumar*) இந்தியாவைச் சேர்ந்த ஓர் அரசியல்வாதியாவார். இந்தியப் பொதுவுடைமைக் கட்சியின் அரசியல்வாதியாகவும் இந்தியாவில் உள்ள தொழிலாளர் இயக்கத்தின் மிக முக்கியமான அரசியல்வாதிகளில் ஒருவராகவும் அறியப்படுகிறார். பேகுசராய் தொகுதியின் நாடாளுமன்ற உறுப்பினராகப் பணியாற்றியுள்ளார். இந்திய பொதுவுடைமைக் கட்சியின் தேசிய செயலக உறுப்பினராகவும், அகில இந்திய தொழிற்சங்க காங்கிரசு கட்சியின் தேசிய தலைவராகவும் உள்ளார். 1980-1995 ஆம் ஆண்டு வரை தொடர்ந்து மூன்று முறை பர்ககானை பிரதிநிதித்துவப்படுத்தி பீகார் சட்டமன்றத்தின் உறுப்பினராகவும் இருந்தார். மக்களவை மாற்றும் மாநிலங்களவை இரண்டிலும் நாடாளுமன்ற உறுப்பினராக இருந்த யோகேந்திர சர்மாவின் மகன் இராமேந்திர குமார் என்பது குறிப்பிடத்தக்கதாகும்.
# மாஸ்டர் பிரபாகர்

**மாஸ்டர் பிரபாகர்** (பிறப்பு **பிரபாகர் வைஷ்யன்** ) என்பவர் ஒரு இந்திய திரைப்பட நடிகராவார். இவர் முதன்மையாக தமிழ் மற்றும் சில தெலுங்கு படங்களில் நடித்துள்ளார். மேலும் 1977 மற்றும் 1987 க்கு இடையில் தூர்தர்சனுக்காக சுமார் 60 நிகழ்ச்சிகளில் நடித்துள்ளார். தொழில்நுட்ப வல்லுநராக சில பாலிவுட் படங்களில் பணியாற்றியுள்ளார். ஜி. ஆர். நாதன் இயக்கிய *தேவாலயம்* என்ற தமிழ் திரைப்படத்தின் மூலம் இவர் நடிகராக அறிமுகமானார். இவர், 150 திரைப்படங்களில் நடித்துள்ளார்.
# மாஸ்டர் பிரபாகர்

## தனிப்பட்ட வாழ்க்கை

இந்தியாவில், தமிழ்நாட்டின், மதுரையில் பிரபாகர் பிறந்தார். இவரது தாய்மொழி சௌராட்டிர மொழி. இவரது தந்தையும் தாயும் மதுரையை சேர்ந்தவர்களே. இவரது தந்தை ஒளிப்பட நிலையம், அச்சகம் போன்ற பல வணிகங்களை செய்துவந்தார். இவரது தாயார் ஒரு இல்லத்தரசியாவார். இவருக்கு சுமதி என்ற தங்கையும், ஆறு சகோதரர்கள் மற்றும் மூன்று சகோதரிகள் இருந்தனர். குடும்பத்தில் முதன்முதலில் திரையுலகிற்கு வந்தவர் பிரபாகர் ஆவார். 1966 இல், பிரபாகர் சுமதியுடன் சேர்ந்து தனது கனவுகளைத் தேடி அவரது அத்தையுடன் சென்றார்.
# மாஸ்டர் பிரபாகர்

## தேர்ந்தெடுக்கப்பட்ட திரைப்படவியல்

; நடிகராக  
- 2005 தேவி அபயம்
- 1993 கருலினா கூகு
- 1987 பிரேமலோகா (விருந்தினர் தோற்றம்)
- 1985 தாய் மமத்தே
- 1983 ஜசூஸ் 999
- 1982 அங்கூர்
- 1982 சஹாச சிம்ஹா
- 1982 ஸ்ரீமான் ஸ்ரீமதி
- 1982 பிரளய ருத்ருது
- 1978 கர்
- 1978 புராண புருஷ்
- 1977 ஆதி மானவ்
- 1977 சுசீலா
- 1976 ஃபகிரா
- 1973 அனாமிகா
- 1973 பால் மகாபாரத் (மாஸ்டர் பிரபாகராக)
- 1972 பால பாரதம் (மாஸ்டர் பிரபாகராக)
- 1970 *திருமலை தென்குமரி* ரமணியாக
- 1970 பாலராஜூ கதா (மாஸ்டர் பிரபாகராக)
- 1970 அனாதை ஆனந்தன்
- 1970 மாணவன்
- 1969 இரு கோடுகள்
- 1969 வா ராஜா வா (மாஸ்டர் பிரபாகராக)
- 1968 முஜ்ரிம் கவுன்?
- 1968 அன்பு வழி
- 1968 தாமரை நெஞ்சம்
- 1967 எங்களுக்கும் காலம் வரும்
- 1967 பாமா விஜயம்
- 1966 *மறக்க முடியுமா*
- 1966 சாது மிரண்டால்  
; தொழில்நுட்பக் கலைஞராக  
- 2002 ஆவாரா பாகல் தீவானா (விளக்குத் தொழில்நுட்ப வல்லுநர்)
- 1998 பத்மாஷ் (ஸ்பாட் பாய்)
- 1994 பிரேம் யோக் (விளக்குத் தொழில்நுட்ப வல்லுநர்)
- 1992 கிலாடி (விளக்குத் தொழில்நுட்ப வல்லுநர்)
- 1989 பரிந்தா (மின்பணியாளர்: என்சி சினி)
- 1984 லோரி (லைட் பாய்)
- 1983 லவ் இன் கோவா (உதவி ஒளிப்படமி)
- 1978 கர்மயோகி (உதவி ஒளிப்படமி)
- 1972 பாம்பே டு கோவா (ஒளிப்படமி இயக்குபவர்)
- 1971 மன் மந்திர் (உதவி ஒளிப்படமி)
- 1970 ஜானி மேரா நாம் (உதவி ஒளிப்படமி)
- 1968 மேரா நாம் ஜோக்கர் (உதவி ஒளிப்படமி)
- 1967 நகை திருடன் (உதவி ஒளிப்பதிவு இயக்குநர்)
- 1965 வழிகாட்டி (உதவி ஒளிப்படமி)
# இலாக்டோரியா

***இலாக்டோரியா*** (*Lactoria*) என்பது கடமாடு மீன் பேரினம் ஆகும்.
# இலாக்டோரியா

## சிற்றினங்கள்

இந்த பேரினத்தில் மூன்று சிற்றினங்கள் அங்கீகரிக்கப்பட்டுள்ளன.
| *இலாக்டோரியா கார்னுட்டா* <small>(லின்னேயஸ், 1758)</small> | நீண்ட கொம்பு பசு மீன் | இந்தோ-பசிபிக் |
| --- | --- | --- |
| *இலாக்டோரியா டயாபனா* <small>(பிளாச் & ஜே.ஜி. ஷ்னீடர், 1801)</small> | வட்ட வயிறு பசு மீன் | தென்கிழக்கு அட்லாண்டிக்: ஸ்வாகோப்மண்ட், நமீபியா. இந்தோ-பசிபிக் மற்றும் கிழக்கு பசிபிக்: தென்னாப்பிரிக்கா கிழக்கு இந்தோனேசியா வழியாக ஈஸ்டர் தீவு மற்றும் பெரு, வடக்கே தெற்கு ஜப்பான், ஹவாய் மற்றும் தெற்கு கலிபோர்னியா, தெற்கே நியூ கலிடோனியா, நியூ சவுத் வேல்ஸ் மற்றும் கெர்மடெக் தீவுகள் வரை |
| *இலாக்டோரியா போர்னாசினி* <small>(பியான்கோனி, 1846)</small> | முள் முதுகு பசு மீன் | வெப்பமண்டல இந்தோ-பசிபிக் கிழக்கு ஆப்பிரிக்கா முதல் பாஸ் தீவுகள் வரை (பிரெஞ்சு பாலினேசியா). |
# விக்கிப்பீடியா:Statistics/January 2024

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# டெட்ரோசோமசு

***டெட்ரோசோமசு*** (*Tetrosomus*) என்பது இந்தியப் பெருங்கடல் மற்றும் மேற்கு பசிபிக் பெருங்கடல்களில் காணப்படும் கடமாடு மீன் பேரினமாகும்.
# டெட்ரோசோமசு

## சிற்றினங்கள்

இந்த பேரினத்தில் தற்போது நான்கு அங்கீகரிக்கப்பட்ட சிற்றினங்கள் உள்ளன.  
- *டெட்ரோசோமசு கான்கேடெனேடசு* <small>(பிளாச், 1785)</small> (முக்கோண கடமாடு மீன்)
- *டெட்ரோசோமசு கிபோசசு* <small>(லின்னேயஸ், 1758 )</small> (ஒட்டக மாட்டு மீன்)
- *டெட்ரோசோமசு ரீபப்ளிகே* <small>(விட்லி, 1930)</small> (சின்ன முள் ஆமை மீன்)
- *டெட்ரோசோமசு இசுடெலிபர்* <small>(பிளாச் & செனீடர், 1801)</small>
# பர்மிய நட்சத்திர ஆமை

**பர்மிய நட்சத்திர ஆமை** (***ஜியோசெலோன் பிளாட்டினோட்டா***) என்பது அருகிய ஆமை இனமாகும். இது மியான்மரின் (பர்மா) வறண்ட, இலையுதிர் காடுகளில் காணப்படுகிறது. பர்மிய நட்சத்திர ஆமை மியான்மரில் அழிந்து வரும் நிலையில் உள்ளது.
# பர்மிய நட்சத்திர ஆமை

## விளக்கம்

பர்மிய நட்சத்திர ஆமை இதன் வலுவான குவிமாடம் போன்ற முதுகு ஓட்டில் நட்சத்திர வடிவ வடிவங்களைக் கொண்டுள்ளது. இதன் ஓட்டில் நட்சத்திரங்களைப் போலத் தோற்றமளிக்கும் புடைப்புகளும் உள்ளன. இரண்டு சிற்றினங்களின் மார்புப்பரிசங்களை ஒப்பிடுவதன் மூலம் இந்த ஆமையினை மிகவும் பொதுவான இந்திய நட்சத்திர ஆமையிலிருந்து எளிதாக வேறுபடுத்தி அறியலாம்.
# பர்மிய நட்சத்திர ஆமை

## காப்பு

பர்மிய நட்சத்திர ஆமை பன்னாட்டு இயற்கைப் பாதுகாப்புச் சங்கத்தினால் அருகிய இனமாகக் கருதப்படுகிறது. இருப்பினும் இது இன்னும் பொதுவாக உண்ணப்படுகிறது மற்றும் அண்டை நாடான சீனாவில் உணவு சந்தைகளுக்கு ஏற்றுமதி செய்யப்படுகிறது. பர்மாவில் சமீபத்தில் மேற்கொள்ளப்பட்ட ஒரு பயணத்தில், சிறப்புப் பயிற்சி பெற்ற நாய்கள் மற்றும் ஐந்து தன்னார்வலர்களுடன் 400 மணிநேரம் இதன் வாழ்விடத் தேடலில் ஐந்து ஆமைகளை மட்டுமே காணமுடிந்தது.  
இது சி. ஐ. டி. இ. எசு. பிற்சேர்க்கை I இல் உள்ளது. வனத்தில் இந்த ஆமையினைப் பிடிப்பது சட்ட விரோதம் ஆகும் (விதிவிலக்கான உரிமம் பெற்ற சூழ்நிலைகளில் மட்டுமே அனுமதிக்கப்படுகிறது). மியான்மர் ஒருபோதும் இதன் ஏற்றுமதிக்கு அனுமதியை வழங்கவில்லை. அதாவது பெரும்பாலான கொல்லைப்படுத்தப்பட்ட ஆமைகள் முதலில் சட்டவிரோத ஆமைகளிலிருந்து வந்தவையா அல்லது சி. ஐ. டி. இ. எசு. பட்டியலுக்கு முன் உள்ள இறக்குமதி செய்யப்பட்டவை.
# பர்மிய நட்சத்திர ஆமை

## கொல்லைப்படுத்தப்பட்ட ஆமையின் இனப்பெருக்கம்

பர்மிய நட்சத்திர ஆமையின் இனப்பெருக்கம் வளரிடத்தில் கடினமாக உள்ளது. மேலும் முதல் வெற்றிகரமான இனப்பெருக்கம் தைவானில் உள்ள தைபே உயிரியல் பூங்காவில் நடைபெற்றுள்ளது. இங்கு 2003-ல் ஒரு சில பர்மிய நட்சத்திர ஆமைகள் குஞ்சு பொரித்துள்ளன.  
இந்த ஆமையின் எண்ணிக்கையினை அதிகரிக்கும் முயற்சியில் யடனபோன் விலங்கியல் பூங்காவும் தற்போது கொல்லைப்படுத்தப்பட்ட ஆமையின் இனப்பெருக்கம் திட்டத்தில் ஈடுபட்டுள்ளது.  
2004-ல் 200 ஆமைகள் தொடங்கி, அக்டோபர் 2017 வரை, இனப்பெருக்கத் திட்டங்களில் 14,000 ஆமைகள் இருந்தன. மேலும் 1000 ஆமைகள் மீண்டும் காட்டுக்குள் விடப்பட்டுள்ளன. 31 சூலை 2021 அன்று, றிச்சர்ட் பிரான்சன் தனது தனிப்பட்ட தீவான நெக்கர் தீவில் இரண்டு குட்டி பர்மிய நட்சத்திர ஆமைகள் பிறந்ததாக அறிவித்தார்.
# மு. அ. நயீம்

**முகம்மது அப்துல் நயீம்** ( *Muhammad Abdul Nayeem* ) (1938 - 13 ஜூன் 2022) ஓர் இந்திய வரலாற்றாசிரியர் ஆவார், தக்காண சுல்தானகங்கள் மற்றும் ஐதராபாத்து வரலாறு குறித்த இவரது பணிக்காக அறியப்பட்டவர்.
# மு. அ. நயீம்

## சொந்த வாழ்க்கை

நயீம் உசுமானியா பல்கலைக்கழகத்தில் பட்டம் பெற்றார். மேலும் அலிகார் முஸ்லிம் பல்கலைக்கழகத்தில் முதுகலை முடித்தார். பின்னர், புனே பல்கலைக்கழகத்தில் முனைவர் பட்டம் பெற்றார். மருத்துவராக இருந்த பவுசியா என்பவரை திருமணம் செய்து கொண்டார்.
# 2,4,6-முக்குளோரோ அனிலின்

**2,4,6-முக்குளோரோ அனிலின்** (*2,4,6-Trichloroaniline*) என்பது C<sub>6</sub>H<sub>4</sub>Cl<sub>3</sub>N என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். வேதிவினைகளில் 2,4,6-முக்குளோரோ அனிலின் ஓர் இடைநிலையாகப் பயனுள்ளதாக இருக்கும்.
# 2,4,6-முக்குளோரோ அனிலின்

## தயாரிப்பு

கார்பன் நாற்குளோரைடின் நீரற்ற கரைசலில் குளோரின் வாயுவுடன் உலர் அனிலின் வினை புரிவதன் மூலம் 2,4,6-முக்குளோரோ அனிலின் தயாரிக்கப்படுகிறது. இவ்வினையில் கரைசலில் இருந்து வெண்மையான திண்மப்பொருளாக 2,4,6-முக்குளோரோ அனிலின் வீழ்படிவாகிறது. கரைசலில் தண்ணீரை அறிமுகப்படுத்தினால், வெள்ளைப் பொருள் பலபடியாக்கல் வினையினால் அனிலின் கருப்பு நிறமாக மாறும்.
# 2,4,6-முக்குளோரோ அனிலின்

## பாதுகாப்பு

2,4,6-முக்குளோரோ அனிலின் உற்பத்தி செய்யப்படும் போது அல்லது பயன்படுத்தப்படும் போது தொழில்சார் பணியிடங்களில் அத்தொழிலாளர்களில் இந்த சேர்மம் உள்ளிழுத்தல் மற்றும் தோல் தொடர்பு மூலம் வெளிப்பாடு ஏற்படலாம். சாயங்கள், நிறமிகள் மற்றும் பூச்சிக்கொல்லிகள் ஆகியவற்றில் உள்ள 2,4,6-முக்குளோரோ அனிலின் குடிநீர் மற்றும் சருமத் தொடர்பு மூலம் பொது மக்களுக்கும் வெளிப்படுகிறது. உள்ளிழுக்கும் போது அல்லது வாய்வழியாக உட்கொள்ளும்போது 2,4,6-முக்குளோரோ அனிலின் நச்சுத்தன்மையுடையதாக இருக்கும். ஒரு எலிக்கு 2400 மி.கி./கி.கி என்ற 2,4,6-முக்குளோரோ அனிலின் அளவு உயிர்கொல்லும் அளவாகும்.  
சூடாக்கும்போது, 2,4,6-முக்குளோரோ அனிலின் எரிப்புக்கு உட்படாது, ஆனால் ஐதரசன் குளோரைடு, நைட்ரசன் ஆக்சைடுகள் அல்லது கார்பன் மோனாக்சைடு ஆகிய வாயுக்கள் வெளியிடப்படுகின்றன.
# மோகன் காந்தா

**மோகன் காந்தா** (Mohan Kanda) (பிறப்பு 4 செப்டம்பர் 1945) ஓர் இந்திய அரசு ஊழியராவார். 1968 இல் இந்திய ஆட்சிப் பணியில் சேர்ந்த இவர் 2005ஆம் ஆண்டு ஆந்திரப் பிரதேசத்தின் தலைமைச் செயலாளராக இருந்து ஓய்வு பெற்றார். மேலும், தேசிய பேரிடர் மேலாண்மை ஆணையத்தின் உறுப்பினராகவும் பணியாற்றினார்.
# மோகன் காந்தா

## ஆரம்ப கால வாழ்க்கை

இவர், இந்தியாவின் , சென்னையில் , ஒரு தெலுங்கு பிராமண குடும்பத்தில், உயர் நீதிமன்ற நீதிபதி திரு. பீமா சங்கரம் காந்தா மற்றும் ஒரு முக்கிய சமூக சீர்திருத்தவாதியான திருமதி. பாப்பையம்மா ஆகியோருக்கு மகனாகப் பிறந்தார். ஐதராபாத்தில் உள்ள ஆல் செயிண்ட்ஸ் உயர்நிலைப் பள்ளியில் பள்ளிப் படிப்பையும், உசுமானியா பல்கலைக்கழகத்தின் நிசாம் கல்லூரியில் கணிதத்தில் இளங்கலை மற்றும் முதுகலை பட்டத்தையும் பெற்றார். இவரது ஆய்வறிக்கைக்காக உசுமானியா பல்கலைக்கழகத்தால் கணிதத்தில் முனைவர் பட்டம் வழங்கப்பட்டது. இவரது மருமகன் சீதாராம் யெச்சூரி இந்தியப் பொதுவுடமைக் கட்சி யின் (மார்க்சிஸ்ட்) ஆட்சிக் குழு உறுப்பினராக உள்ளார்.  
இவர் ஒரு சில தெலுங்குத் திரைப்படங்களில் குழந்தை நடிகராக "மாஸ்டர் மோகன்" என்ற திரைப்பெயருடன் நடித்துள்ளார். எல்வி பிரசாத் இயக்கிய 1952 ஆம் ஆண்டின் நகைச்சுவைத் திரைப்படமான பெல்லி சேசி சூடு இதில் அடங்கும். *அம்மா நோப்புலே அம்மாம்மா நோப்புலே என்ற* படத்திலும் நடித்தார்.
# மோகன் காந்தா

## தொழில்

மோகன் காந்தா, பாரத ஸ்டேட் வங்கியில் அதிகாரியாக தனது வாழ்க்கையைத் தொடங்கினார். இந்திய ஆட்சிப் பணி அதிகாரியான பிறகு ஆந்திரப் பிரதேச அரசுடன் இணைந்து பணியாற்றத் தொடங்கினார். இவர் இந்திய அரசின் வேளாண் அமைச்சகத்தின் செயலாளராகவும், தேசிய பேரிடர் மேலாண்மை முகமையின் துணைத் தலைவராகவும் பணியாற்றினார். நா. சந்திரபாபு நாயுடுவின் அரசிலும் பின்னர் எ. சா. ராஜசேகர் ரெட்டியில் அரசிலும் தலைமைச் செயலாளராகப் பணிபுரிவதற்கு முன்பு மத்திய வேளாண் அமைச்சகத்தில் செயலாளராகப் பணியாற்றினார்.  
12வது ஐந்தாண்டுத் திட்டத்தை (2012-17) திட்டக்குழு உருவாக்குவதற்கான விவசாயம் மற்றும் அதனுடன் தொடர்புடைய துறைகளுக்கான வழிகாட்டுதல் குழுவில் இவர் உறுப்பினராக இருந்தார்.  
பயிர்களுக்கு விடுமுறை அறிவிப்பதில் கடலோர ஆந்திராவில் கலவரம் நடந்தால் அதை எதிர்கொள்ளும் பிரச்சனைகளை ஆராயும் குழுவின் தலைவராக இவர் நியமிக்கப்பட்டார்.
# மோகன் காந்தா

## சொந்த வாழ்க்கை

மோகன் காந்தா, உஷா என்பவரை மணந்தார். உஷா, வேளாண்மை விரிவாக்க மேலாண்மைக்கான தேசிய மையத்தின் இயக்குநராகப் பணியாற்றினார்.
# அலோ உமிலிசு

**அலோ உமிலிசு** (*Aloe humilis*, ஆங்கிலம்: spider aloe) *அல்லோ* பேரினத்தினைச் சார்ந்த சிற்றினம் ஆகும். இது சதைப்பற்றுத் தாவரம் ஆகும். இது தென் ஆப்பிரிக்கா நாட்டின் அகணிய உயிரி ஆகும். இது குட்டையாகவும், முட்களைக் கொண்டதாகவும், கொத்தாகவும் வளரும் இயல்புடையதாகும்.
# பம்பாய் தடைச் சட்டம், 1949

**பம்பாய் தடைச் சட்டம், 1949** (Bombay Prohibition Act, 1949) என்பது பம்பாய் மாநிலத்தில் மதுவிலக்கை ஊக்குவித்தல் மற்றும் அமலாக்குதல் தொடர்பாக பம்பாய் சட்டமன்றத்தில் இயற்றப்பட்ட ஒரு சட்டமாகும் . பம்பாய் மாநிலம் 1960 ஆம் ஆண்டில் மகாராட்டிரா மற்றும் குசராத்<nowiki/>து மாநிலங்களாகப் பிரிக்கப்பட்டது  
இச்சட்டத்தின் கீழ் மதுபானம் வாங்குவதற்கு, வைத்திருப்பதற்கு, உட்கொள்வதற்கு அல்லது வழங்குவதற்கு அனுமதி பெற வேண்டியது கட்டாயமாகும். அனுமதியின்றி மதுபானம் வாங்குதல், அருந்துதல் அல்லது பரிமாறுதல் போன்ற குற்றங்களுக்காக மூன்று மாதங்கள் முதல் 5 ஆண்டுகள் வரை சிறைத்தண்டனையுடன் ஒருவரை கைது செய்ய காவல்துறைக்கு இச்சட்டம் அதிகாரம் அளிக்கிறது. அனுமதிப்பத்திரம் இன்றி மதுபானம் கொண்டு சென்றால் 50,000 ரூபா அபராதமும் 5 வருட சிறைத்தண்டனையும் விதிக்கப்படும்.  
சுதந்திரத்திற்குப் பிறகு, பாம்பாய் தடைக் குழுவின் உறுப்பினராக மராட்டிய ஆட்சேர்ப்பு வாரியத்தின் தலைவராக இருந்த பாம்பாயைச் சேர்ந்த வழக்கறிஞர் திரு இயே.எசு. சாவந்தை அரசாங்கம் நியமித்தது.
# பம்பாய் தடைச் சட்டம், 1949

## குறிப்பிடத்தக்க கைதுகள்

2013 ஆம் ஆண்டு ஆவணப்பட தயாரிப்பாளர் பிரித்தி சந்திரானி வீட்டில் சாக்லேட் தயாரிப்பதற்காக மது வைத்திருந்ததற்காக கைது செய்யப்பட்டார்.
# மதகரி நாயக்கர்

**ஒண்டிசலகா மதகரி நாயக்கர்** (*Ontisalaga Madakari Nayaka*) அல்லது **ஐந்தாம் மதகரி நாயக்கர்** அல்லது **கரிகுண்டி நாயக்கர்** (1742 - 1782) இந்தியாவிலுள்ள சித்ரதுர்காவின் கடைசி நாயக்க ஆட்சியாளர் ஆவார். இவர் சித்ரதுர்கா நாயக்கர்களில் மிகப் பெரியவராகக் கருதப்படுகிறார். இவர் கி.பி.1754 முதல் 1779 வரை ஆட்சி செய்தார். நிதகல்லு கோட்டையை வெற்றி கொள்ள உதவிய பின்னர் பேஷ்வா முதலாம் மாதவரால் *எப்பதேலு பாலேகாரரா கந்தா/மிண்டா (77 பாளையக்காரர்களின் மேலான ஆட்சியாளர்)* என்ற பட்டத்தையும் பெற்றார்.
# மதகரி நாயக்கர்

## புனைகதையில்

- டி.ஆர்.சுப்பா ராவ் எழுதிய *துர்காஸ்டமனா* மதகரி நாயக்கரின் வாழ்க்கையை அடிப்படையாகக் கொண்ட ஒரு அரை வரலாற்று புதினமாகும். இது 1985 இல் சாகித்ய அகாடமி விருதை அவரது மரணத்திற்குப் பின் வென்றது
- பி.எல்.வேணுவின் *கந்துகலி மதகரி நாயகா* என்பது மதகரி நாயக்கரின் வாழ்க்கையை விவரிக்கும் மற்றொரு புத்தகமாகும்.
# பெலர்கோனியம் கோட்டிலிடோனிசு

***பெலர்கோனியம் கோட்டிலிடோனிசு*** (தாவர வகைப்பாட்டியல்:*Pelargonium cotyledonis*) என்பது தெற்கு அட்லாண்டிக் பெருங்கடலில் உள்ள செயிண்ட் ஹெலினா தீவில் உள்ள ஒரு உள்ளூர் வகை தாவரமாகும். இது ஒரு வெள்ளை பூக்கள் கொண்ட, இலையுதிர் சதைப்பற்றுள்ள தாவரமாகும். இது மிகவும் அழிநிலையில் உள்ள தாவர இனமாக செம்பட்டியலில் உள்ளது.
# அமடிக்னாக்கு தீவு

**அமடிக்னாக்கு தீவு** (*Amatignak Island*) அமெரிக்காவிலுள்ள அலாசுகாவின் அலுடியன் தீவுக்கூட்டத்தில் உள்ள டெலாரோஃப் தீவுகளின் (மேற்கு ஆண்ட்ரியானோஃப் தீவுக் கூட்டம் ) உறுப்பினர் தீவு ஆகும். . அலாசுகாவின் தெற்கு கோடி முனையும் அமெரிக்கா மற்றும் வட அமெரிக்காவின் மேற்கு கோடி தீர்க்கரேகையும் இத்தீவில் உள்ளன. டெலாரோஃப் மற்றும் மேற்கு ஆண்ட்ரியானோஃப் தீவுகளின் அடுக்கு பாறைகளின் ஐந்து அலகுகளில் அமடிக்னாக்கு தீவின் பாறைகளும் ஓர் அலகாகும்  
அமடிக்னாக்கு தீவு வடக்கிலிருந்து தெற்காக சுமார் நீளமும், கிழக்கிலிருந்து மேற்காக சுமார் அகலமும் கொண்டுள்ளது. அமடிக்னாக்கு தீவில் மக்கள் வசிக்கவில்லை.. அருகிலுள்ள தீவு உலக் தீவு ஆகும். இது சுமார் வடகிழக்கில்.அமைந்துள்ளது.
# ஆர். வி. கார்ட்னர்

**ரஸ்ஸல் வாலண்டைன் கார்ட்னர்** (*Russell Valentine Gardner*) தேராதூன் நகரத்தில் ஒரு கல்வியாளர் ஆவார். இவர் மூன்று பதின்ம ஆண்டுகளுக்கு மேலாக தேராதூன் புனித தாமஸ் கல்லூரியின் முதல்வராக இருந்துள்ளார். 2002 முதல் 2007 வரை உத்தரகாண்ட் மாநிலத்திற்கான முதல் சட்டமன்றத்திற்கும், 2012 முதல் 2016 வரை மூன்றாவது சட்டமன்றத்திற்கும் ஆங்கிலோ-இந்தியப் பிரதிநிதியாகவும் இருந்தார்
# சான் மிகுவல் சந்தை

**சான் மிகுவல் சந்தை** (*Market of San Miguel*) எசுப்பானியா நாட்டின் தலைநகரமான மத்ரித்து நகரத்தில் அமைந்துள்ள ஒரு மூடப்பட்ட சந்தையாகும். இச்சந்தை முதலில் 1916 ஆம் ஆண்டில் கட்டப்பட்டது. 2003 ஆம் ஆண்டில் தனியார் முதலீட்டாளர்களால் வாங்கப்பட்டது. அவர்கள் சந்தையின் இரும்புக் கட்டமைப்பை புதுப்பித்து 2009 ஆம் ஆண்டில் மீண்டும் திறந்தனர்.
# சான் மிகுவல் சந்தை

## குறிப்பு

சான் மிகுவல் சந்தையானது மத்ரித்து நகரத்து சுற்றுலாப் பயணிகளிடையே மிகவும் பிரபலமான ஒரு சந்தையாகும். ஏனெனில் இது பிளாசா மேயர் என்ற பொதுமக்கள் கூடுமிடத்திலிருந்து நடந்து செல்லும் தூரத்தில் மத்ரித்து நகரத்தின் மையத்தில் அமைந்துள்ளது. சான் மிகுவல் ஒரு பாரம்பரிய மளிகை சந்தை அல்ல. மாறாக ஒரு சுவையான சிற்றுணவுகள் சந்தையாகும். 30 எண்ணிக்கைக்கும் மேற்பட்ட வெவ்வேறு விற்பனையாளர்கள் பலவிதமான புதிதாக தயாரிக்கப்பட்ட சிற்றுணவு வகைகளையும், வேகவைத்த பொருட்கள் மற்றும் பிற உணவுகளையும் விற்பனை செய்கின்றனர். பீர், ஒயின் மற்றும் சாம்பெயின் ஆகிய மதுவகைகளும் இங்கு கிடைக்கின்றன.
# இலங்கா சுல்தானகம்

**முல்தான் சுல்தானகம்** ( *Sultanate of Multan* ) என்றும் அழைக்கப்படும் **இலங்கா சுல்தானகம்** ( *Langah Sultanate* ), சுமார் கி.பி.1445 முதல் 1540 வரை தெற்கு பஞ்சாபில் இலங்கா குலத்தால் நிறுவப்பட்டு ஆளப்பட்ட ஒரு இடைக்கால இராச்சியமாகும் முல்தான் இவர்களின் தலைநகரமாக இருந்தது.
# இலங்கா சுல்தானகம்

## வரலாறு

1398 இல் தைமூரின் படையெடுப்பிற்குப் பிறகு, தில்லி சுல்தானகம் பெரிதும் பலவீனமடைந்தது. மேலும், முல்தான் நகரம் தில்லி சுல்தானகத்திலிருந்து சுதந்திரமானது. குடிமக்கள் 1438 இல் புகழ்பெற்ற சூபி பகா-உத்-தின் சகாரியாவின் வழித்தோன்றல் சேக் யூசுப் குரேசியை ஆட்சியாளராகத் தேர்ந்தெடுத்தனர். அவர் ஒரு மென்மையான மற்றும் அனுபவம் இல்லாத ஆட்சியாளராக இருந்தார். 1445 ஆம் ஆண்டில், இலங்காவின் தலைவரான ராய் சக்ரா, தனது பழங்குடியினரின் உதவியுடன் நகரத்தைத் தாக்கி, சேக் யூசுப்பைக் கைது செய்து தன்னை சுல்தானாக அறிவித்தார். இதன் மூலம் முல்தான் இலங்கா குலத்திற்கு சென்றது. அவர்கள் இலங்கா சுல்தானகத்தை நிறுவினர். 1469 முதல் 1498 வரை ஆட்சி செய்த சுல்தான் முதலாம் உசைனின் ஆட்சிக்காலம் இலங்கா சுல்தான்களில் மிகவும் சிறப்பானதாகக் கருதப்படுகிறது. இந்த நேரத்தில் முல்தான் செழிப்பை அனுபவித்தது. மேலும் சா உசைனின் அழைப்பின் பேரில் ஏராளமான பலூச் குடியேறிகள் நகரத்திற்கு வந்தனர். தாதர் கான் மற்றும் உருக்னுதீன் பர்பக் ஷா தலைமையிலான தில்லி சுல்தான்களின் படையெடுப்பு முயற்சியை சா உசைன் வெற்றிகரமாக முறியடித்தார். தில்லி சுல்தான்களிடம் தஞ்சமடைந்த சேக் யூசுப்பை மீண்டும் பதவியில் அமர்த்தும் முயற்சியை அவர் முறியடித்தார். இறுதியில், அவர் சிக்கந்தர் லௌதியுடன் சமாதான ஒப்பந்தத்தில் கையெழுத்திட்டார். அவரது வாரிசான புதான் கான், சுல்தான் முதலாம் மக்மூத் சா என்ற பட்டத்தை ஏற்றுக்கொண்டார். சினியோட் மற்றும் சோர்கோட் நகரங்கள் உட்பட அண்டை பகுதிகளை உள்ளடக்கிய சுல்தானகத்தை மரபுரிமையாகப் பெற்றார். இலங்காவின் ஆட்சியின் போது, ஏராளமான பலூச் பழங்குடியினர் இராணுவ சேவைக்காக தேராஜாட் எல்லையில் குடியேற அனுமதிக்கப்பட்டனர்.
# இலங்கா சுல்தானகம்

## கலாச்சாரம்

இசுலாமிய உலகத்துடனான வர்த்தகத்திற்கான பிராந்திய வர்த்தக மையமாக முல்தானின் நிலைப்பாடு சுல்தானிய காலத்தில் ஆதிக்கம் செலுத்தியது. இவர்களின் ஆட்சியின் போது, முல்தான் கந்தகார் மற்றும் தில்லிக்கு இடையேயான வணிகப்பாதையாக மாறியது. முல்தானின் செல்வாக்கின் அளவு அசர்பைஜானின் பக்கூவில் உள்ள முல்தானி கேரவன்செராய் கட்டுமானத்திலும் பிரதிபலிக்கிறது - இது 15 ஆம் நூற்றாண்டில் நகரத்திற்கு வருகை தரும் முல்தானி வணிகர்களை தங்க வைப்பதற்காக கட்டப்பட்டது. 1550 களின் பிற்பகுதியில் முல்தானி வணிகர்கள் குடியேறி நிலத்தை வைத்திருந்ததாக உஸ்பெக் நகரமான உசுபெகிசுதான் நாட்டின் புகாராவின் பதிவுகள் குறிப்பிடுகின்றன.
# இலங்கா சுல்தானகம்

## இதனையும் காண்க

- பஞ்சாபின் வரலாறு
# 2024 வங்காளதேச பொதுத் தேர்தல்

11 ஆவது வங்காளதேச நாடாளுமன்றத்தின் 300 இடங்களுக்கு 7 சனவரி 2024ல் பொதுத் தேர்தல் மூலம் உறுப்பினர்கள் தேர்வு செய்யப்பட உள்ளனர். இத்தேர்தலில் 151 மற்றும் அதற்கும் மேல் உள்ள தொகுதிகளில் வெற்றி பெரும் கூட்டணி/கட்சியே அரசு அமைக்கும். இத்தேர்தலை வங்கதேச தேர்தல் ஆணையம் நடத்துகிறது.
# 2024 வங்காளதேச பொதுத் தேர்தல்

## பின்னணி

2018 பொதுத் தேர்தலில் சேக் அசீனா தலைமையிலான அவாமி லீக் பெரும்பான்மை தொகுதிகளை வென்று ஆட்சி அமைத்தது.29 டிசம்பர் 2023 உடன் பிரதமர் பதவிக்காலம் முடிவடைகிறது. எனவே புதிய தேர்தல் நடைபெறுகிறது.  
வங்கதேசத்தில் பெரிய எதிர் கட்சியான வங்கதேச தேசியவாத கட்சி, பொதுத் தேர்தல் ஜனநாயக முறைப்படி நடத்தப்படுவதற்கு வசதியாக சேக் அசீனாவை பிரதமர் பதவியிலிருந்து விலக வற்புறுத்தியது. ஆனால் பிரதமர் சேக் அசீனா இக்கோரிக்கைய மறுத்து விட்டார்.
# 2024 வங்காளதேச பொதுத் தேர்தல்

## கட்சிகளும் கூட்டணிகளும்

இத்தேர்தலில் அவாமி லீக் கட்சி தலைமையில் 6 கட்சிகள் வங்கதேச பெருங்கூட்டணியும் மற்றும் வங்கதேச கல்யாண் கூட்டணியில் 3 கட்சிகளும் போட்டியிடுகிறது. முக்கிய எதிர்கட்சியான ஜாதியக் கட்சி (எர்சத்) தனியாக போட்டியிடுகிறது.
ஆதாரம்:
| வங்கதேச பெருங்கூட்டணி | அவாமி லீக் | சேக் அசீனா | 263 | 263 | 269 |
| --- | --- | --- | --- | --- | --- |
| வங்கதேச தொழிலாளர்கள் கட்சி | ரசீத் கான் மேனோன் | 33 | 2 |  |  |
| ஜாதிய சமாஜ்தந்திரீக் தளம் | ஹசனுல் ஹக் இனு | 91 | 3 |  |  |
| வங்கதேச தரிகத் கூட்டமைப்பு | செய்யத் நஜிபுல் பசார் மைசுபான்தாரி | 41 | 0 |  |  |
| ஜாதிய கட்சி (மஞ்சு) | அன்வர் உசைன் மஞ்சு | 20 | 1 |  |  |
| வங்க்தேச பொதுவுடமைக் கட்சி (மார்க்சிஸ்ட்-லெனினிஸ்ட்) (பரூவா) | திலீப் பரூவா | 6 | 0 |  |  |
| ஜாதியக் கட்சி (எர்சத்) | ஜி எம் குவாதர் | 286 |  |  |  |
| வங்கதேச தேசியவாத கட்சி | சாம்செர் மொபீன் சௌத்திரி | 151 |  |  |  |
| வங்கதேச கல்யாண் கட்சி | வங்கதேச கல்யாண் | செய்யது முகமது இப்ராகிம் | 20 | 20 | 38 |
| வங்கதேச ஜாதிய கட்சி | முகமது அப்துல் முக்தி | 13 | 13 |  |  |
| வஙகதேச முசுலீம் லீக் (பி) | சேக் சுல்பிகர் புல்புல் சௌத்திரி Sheikh | 5 | 5 |  |  |
| வஙகதேச தேசியவாத இயக்கம் | அப்துல் ரகுமான் | 49 |  |  |  |
| வங்கதேச சுப்ரீம் கட்சி | சையது சைபுதீன் அகமது | 82 |  |  |  |
| வங்கதேச இசுலாமிய முன்னணி | எம். ஏ. மாட்டீன் | 37 |  |  |  |
| வங்கதேச முசுலீம் முன்னணி | பத்ருத்தோசா அகமது சூஜா | 2 |  |  |  |
| வங்கதேச இசுலாமிய முன்னணி | பகதூர் ஷா முஜாத்தேதி | 39 |  |  |  |
| ஜாகீர் கட்சி | முஸ்தபா அமீர் பைசல் | 218 |  |  |  |
| இசுலாமி ஐக்கிய ஜோதே | அபு ஹசன் அமினி | 45 |  |  |  |
| வங்கதேச கிலாபத் இயக்கம் | மௌலானா அதாவுல்லா | 14 |  |  |  |
| விவசாயிகள் மற்றும் தொழிலாளர்கள் ஜனதா லீக் | அப்துல் காதர் சித்திக் | 34 |  |  |  |
| மக்கள் முன்னணி | ஜாகீர் உசைன் | 25 |  |  |  |
| மக்கள் கூட்டமைப்பு | கமல் உசைன் | 9 |  |  |  |
| வங்கதேச தேசிய மக்கள் கட்சி | சேக் சலாவுதீன் சாலு | 142 |  |  |  |
| வங்கதேச தேசிய அவாமி கட்சி | ஜோபெல் ரகுமான் கனி | 6 |  |  |  |
| வங்கதேச விகல்ப தாரா கட்சி | ஏ. கியூ. எம். பத்ருத்தோசா சௌத்திரி | 14 |  |  |  |
| வங்கதேச சாங்கிருதிக் முக்திஜோத் | அப்துர் ரசாக் முல்லா | 74 |  |  |  |
| வங்கதேச தேசியவாத முன்னணி | எம், ஏ. அப்துல் கலாம் ஆசாத் | 55 |  |  |  |
| வங்கதேச காங்கிரசு | காஜி ரெசால் உசைன் | 116 |  |  |  |
# இமயமலை குட்டைச்சிறகி

**இமயமலை குட்டைச்சிறகி** (*Himalayan shortwing*)(*பிராச்சிப்டெரிக்சு குரூராலிசு*) என்பது பறவைச் சிற்றினம் ஆகும். இந்த சிற்றினம் இப்போது மியூசிகாபிடே குடும்பத்தில் வகைப்படுத்தப்பட்டுள்ளது.  
இது தென்கிழக்கு ஆசியாவில் இமயமலை முதல் தெற்கு சீனா, வடமேற்கு தாய்லாந்து மற்றும் வடக்கு இந்தோசீனா வரை காணப்படுகிறது. இதன் இயற்கையான வாழிவிடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது ஒரு கூச்ச சுபாவமுள்ள, தரையில் அல்லது அதற்கு அருகில், அடர் தாவரங்களின் மறைவில் இருக்க விரும்புகிறது. இங்கு இது சிறிய பூச்சி, இளம் உயிரி, பெர்ரி, விதைகள், குருத்து மற்றும் தாவரங்களின் புதிய மொட்டுகளை உண்ணும். கூட்டில் பாசி மற்றும் புல் தண்டுகள் காணப்படும். இவை அடர்த்தியான புதரில் கட்டப்படுகின்றன.
# ஜுபிடர் பிக்சர்ஸ்

**ஜுபிடர் பிக்சர்ஸ்** (*Jupiter Pictures*) என்பது 1934 ஆம் ஆண்டு கோயம்புத்தூரில் எம். சோமசுந்தரம் ("ஜுபிடர் சோமு" என்று பிரபலமாக அறியப்படுகிறார்) மற்றும் எஸ். கே. மொகிதீன் ஆகியோரால் நிறுவப்பட்ட ஓர் இந்திய திரைப்பட தயாரிப்பு நிறுவனம் ஆகும். இந்நிறுவனம் தமிழில் 36 படங்கள், தெலுங்கில் 5, கன்னடத்திலும், இந்தியிலும் தலா 2 படங்கள், தமிழ் மற்றும் தெலுங்கில் ஒரு கூட்டு வெளியீடு என 46 படங்களை வெளியிட்ட ஒரு ஒரு பெரிய தயாரிப்பு நிறுவனமாக இருந்தது. 40 களின் பிற்பகுதியிலும் 50 களின் முற்பகுதியிலும், இவர்கள் கோயம்புத்தூரில் இருந்த சென்ட்ரல் ஸ்டுடியோவில் இயங்கினர். ஸ்டுடியோ மூடப்பட்டதைத் தொடர்ந்து, இவர்கள் சென்னைக்கு இடம்பெயர்ந்தனர். அடையாறில் உள்ள நெப்டியூன் ஸ்டுடியோவை வாங்கினர். அது பின்னர் சத்தியா ஸ்டுடியோவாக மாறியது. சென்னைக்கு இடம்பெயர்ந்த பிறகு ஜூபிடர் பிக்சர்ஸ் அலுவலகமானது மயிலாப்பூரில் இருந்த "மங்கள விலாஸ்" எனப்பட்ட பழைய அரண்மனை கட்டிடத்தை குத்தகை எடுத்து அதில் இயங்கி வந்தது.  
ஏ. எஸ். ஏ. சாமி தனது பெரும்பாலான படங்களை ஜூபிடர் பிக்சர்சுக்காக இயக்கினார். 50 மற்றும் 60 களில் சென்னையில், ஜூபிடர் பல வெற்றிப் படங்களை தயாரித்தது. அவற்றில் மனோகரா (எல். வி. பிரசாத் 1957 இல் இயக்கியது), கற்புக்கரசி (எஸ். ஏ. சாமி 1957 இல் இயக்கியது), தங்கப்பதுமை (1965 இல் எஸ். ஏ. சாமி இயக்கியது), எல்லோரும் இந்நாட்டு மன்னர் "(1960, தாதிநேனி பிரகாச ராவ்), "அரசிளங்குமரி" (1961, சாமி) போன்றவை குறிப்பிடதக்கவை. இந்த தயாரிப்பு நிறுவனம் பிரபலமாவதற்கு முன்பு பிற தயாரிப்பாளர்களுடன் இணைந்து சில படங்களை தயாரித்தது. பிற்காலத்தில் இந்த நிறுவனத்தை எஸ். கே. அபிபுல்லாவால் (எஸ். கே. மொகிதீனின் மகன்) நிருவகிக்கப்பட்டது.  
ம.கோ.இரா நடித்த அரசிளங்குமரி, சிவாஜி கணேசன் நடித்த தங்கப்பதுமை உள்ளிட்ட நான்கு படங்களை ஜுபிடர் பிக்சர்ஸ் ஒரே நேரத்தில் தயாரித்தது. இந்தப் படங்கள் பெரியதாக வெற்றியை ஈட்டாததால் ஜுபிடருக்கு சொந்தமான *நெப்டியூன் ஸ்டுடியோ* விற்பனைக்கு வந்தது. அதை ம.கோ.இரா வாங்கி சத்தியா ஸ்டுடியோஸ் என்று பெயர் மாற்றினார்.
# பிரசியோடைமியம் புரோமேட்டு

**பிரசியோடைமியம் புரோமேட்டு** (*Praseodymium bromate*) என்பது Pr(BrO<sub>3</sub>)<sub>3</sub> என்ற மூலக்கூற்று வாய்பாடு கொண்ட ஒரு கனிம வேதியியல் சேர்மமாகும் இச்சேர்மம் தண்ணீரில் கரையக்கூடியது. இருநீரேற்று, நான்கு நீரேற்று, ஒன்பது நீரேற்றுகளாக உருவாகிறது. ஒன்பது நீரேற்று அதன் சொந்த படிக நீரில் 56.5 ° செல்சியசு வெப்பநிலையில் உருகும் மற்றும் 130 °செல்சியசு வெப்பநிலையில் அதன் படிக நீரை முற்றிலும் இழக்கிறது. பேரியம் புரோமேட்டு மற்றும் பிரசியோடைமியம் சல்பேட்டு ஆகியவை வினை புரிவதால் பிரசியோடைமியம் புரோமேட்டு தயாரிக்கப்படுகிறது.
# இந்திய புல் குருவி

**இந்திய புல்குருவி** (*Indian grassbird*)(*கிராமினிகோலா பெங்கலென்சிசு*) என்பது பெல்லோர்னிடே குடும்பத்தில் உள்ள ஒரு குருவி சிற்றினமாகும். இது முன்னர் பழைய உலக கதிர்க்குருவி குடும்பமான சில்விடே மற்றும் பழைய உலக சிலம்பன் குடும்பமான திமாலிடேவில் வைக்கப்பட்டது.
# இந்திய புல் குருவி

## பரவல் மற்றும் வாழிடம்

இது வங்காளதேசம், வட இந்தியா, பூட்டான் மற்றும் நேபாளத்தின் சித்வான் தேசிய பூங்காவின் தாழ்நிலங்களில் உள்ள நன்னீர் சதுப்பு நிலங்கள் அல்லது ஆறுகளின் கரையோரங்களில் உயரமாக வளரும் தாவரங்களில் காணப்படுகிறது. இது வாழ்விட இழப்பால் அச்சுறுத்தப்படுகிறது.  
நேபாளத்தில் உள்ள சுக்லா பான்டா வனவிலங்கு காப்பகம் இதன் பரவலின் மேற்கு எல்லையைக் குறிக்கிறது.
# விக்கிப்பீடியா:100விக்கிநாட்கள்/Balu1967/1st round articles
# சோம்நாத் பௌடியால்

**சோம்நாத் பௌத்யால்** (*Somnath Poudyal*) சிக்கிம் ஜனநாயக முன்னணி அரசியல்வாதி ஆவார். 2014 ஆம் ஆண்டு சிக்கிம் சட்டப் பேரவைத் தேர்தலில் சிக்கிம் ஜனநாயக முன்னணியின் வேட்பாளராக கம்டாங்-சிங்டம் தொகுதியில் இருந்து தேர்ந்தெடுக்கப்பட்டார். அவர் 2014 முதல் 2019 வரை பவன் சாம்லிங் ஐந்தாவது அமைச்சகத்தில் உணவு பாதுகாப்பு, வேளாண்மை மேம்பாடு, தோட்டக்கலை மற்றும் பணப்பயிர்கள் மேம்பாடு, நீர்ப்பாசனம் மற்றும் வெள்ளக் கட்டுப்பாடு மற்றும் கால்நடை பராமரிப்பு, மீன்வளம் மற்றும் கால்நடை பராமரிப்புத் துறை அமைச்சராக இருந்தார்
# அமைதா

***அமைதா*** (*Amyda*) என்பது திரையோனிசிடே குடும்பத்தில் உள்ள மென்மையான ஓடுடைய ஆமைகளின் பேரினமாகும். இந்தப் பேரினத்தின் கீழ் இரண்டு சிற்றினங்கள் உள்ளன.  
- *அமைதா கார்டிலேஜினியா* - ஆசிய மென் ஓடு ஆமை
- *அமைதா ஆர்னாட்டா* - தென்கிழக்கு ஆசிய மென் ஓடு ஆமை  
இரண்டு சிற்றினங்களும் முன்பு *அமைதா கார்டிலாஜினியா* என்ற ஒற்றை சிற்றினத்தின் துணையினங்களாகக் கருதப்பட்டன. ஆனால் தொகுதி வரலாற்றுச் சான்றுகள் இவை இரண்டும் ஒன்றுக்கொன்று வேறுபட்டவை என்பதைத் தெரிவித்தன. ஒரு விவரிக்கப்படாத உயிரலகு போர்னியோவிலிருந்து அறியப்படுகிறது.  
உள் மங்கோலியாவின் இயோசீனிலிருந்து புதை படிவ உயிரலகு *அமிதா* *கிரெகேரியா* தற்காலிகமாக *திரையோனிக்சு* பேரினத்தில் வைக்கப்பட்டுள்ளது.
# பி. சுபா சாங்கு

**பி. சுபா சாங்கு** (*P. Chuba Chang*) இந்தியாவைச் சேர்ந்த ஓர் அரசியல்வாதியாவார். 1965 ஆம் ஆண்டு ஏப்ரல் மாதம் 29 ஆம் தேதியன்று இவர் பிறந்தார். 1998 மற்றும் 2003 ஆம் ஆண்டுகளுக்கு இடையில் நாகாலாந்தின் சட்டமன்ற உறுப்பினராக இருந்தார், துன்சாங் சதர் I தொகுதியை பிரதிநிதித்துவப்படுத்தினார். 2003-2004 ஆம் ஆண்டுகளில் நாகாலாந்து மாநில அரசாங்கத்தில் பள்ளிக் கல்வி அமைச்சராகவும், பொருளாதாரம் மற்றும் புள்ளியியல் துறையின் நாடாளுமன்ற செயலாளராகவும் பணியாற்றினார். 2013 ஆம் ஆண்டு பிப்ரவரி மாதம் 22 ஆம் தேதியன்று மறுதேர்தலுக்கு தேர்தலில் போட்டியிட்டபோது தேர்தல் பிரச்சாரத்தின் மத்தியில் இவர் நாகா மருத்துவமனையில் கோகிமாவில் இறந்தார்,  
சாங்கிற்கு மனைவி அச்சுங்லா சாங்கு என்ற மனைவியும் , ஒரு மகன் மற்றும் மகள் உள்ளனர்.
# சைபோபோனிக்ஸ் நியூசெல்

***சைபோபோனிக்ஸ் நியூசெல்*** என்பது அரேகேசி குடும்பத்தைச் சேர்ந்த ஒரு வகை பூக்கும் தாவரமாகும். இது நியூ கலிடோனியாவில் மட்டுமே காணப்படுகிறது.
# சைபோபோனிக்ஸ் நியூசெல்

## விளக்கம்

பனை வகையைச் சேர்ந்த இத்தாவரத்தின் உயரம் 12 மீட்டர் வரை இருக்கும். 20 சென்டிமீட்டர் வரை உடற்பகுதி விட்டம் கொண்ட இதன் இலைகள் அடிப்பகுதியில் சற்று அகலமாக விரிந்தும், நுனிப்பகுதி கிரீடம் போன்று எட்டு இலைகள் குவிந்த நிலையிலும் காணப்படும். இலைகள் சுமாராக 50 முதல் 60 சென்டிமீட்டர் நீளம் வரை காம்பு எதுவும் இல்லாமல் இருக்கும். இதன் பழங்கள் பழுத்த நிலையில் ஓரைவட்ட வடிவத்தில் ஆரஞ்சு கலந்த சிவப்பு நிறத்திலும் மென்மையான உட்கனியத்தோடு காணப்படும்.
# பாரம்பரிய போக்குவரத்து அருங்காட்சியகம், குருகிராம்

**பாரம்பரிய போக்குவரத்து அருங்காட்சியகம்** (*Heritage Transport Museum, Gurgaon*) மனித போக்குவரத்து வரலாற்றைக் கூறுகின்ற இந்தியாவின் முக்கியமான ஓர் அருங்காட்சியகமாகும். இது அரியானா மாநிலத்தின் நூக் மாவட்டத்தில் உள்ள தௌரு நகரத்தில் அமைந்துள்ளது. இங்கு சேகரித்து வைக்கப்பட்டுள்ள பொருள்கள் இந்தியாவில் போக்குவரத்து வளர்ச்சியில் கவனம் செலுத்துகின்றன. 3.01 ஏக்கரில் அமைந்துள்ள இவ்வருங்காட்சியகத்தில் 95,000 சதுர அடியில் கண்காட்சி அரங்குகள் உள்ளன.
# பாரம்பரிய போக்குவரத்து அருங்காட்சியகம், குருகிராம்

## அமைப்பு

அருங்காட்சியகம் பன்னிரண்டு வகையான சேகரிப்புகளால் அமைக்கப்பட்டுள்ளது:  
- மோட்டார் வாகனம் காட்சிக்கூடம்
- முன் இயந்திரமயமாக்கப்படுவதற்கு முன்னரான போக்குவரத்து
- கனரக இயந்திரமயமாக்கப்பட்ட போக்குவரத்து
- இரயில்வே
- விமான போக்குவரத்து
- கிராமப்புற போக்குவரத்து
- இரு சக்கர வாகனங்கள்
- போக்குவரத்தில் சேகரிக்கக்கூடிய இந்திய பொம்மைகள்
- வரலாற்றுத் தொகுப்புகள்
- கடல்சார் காட்சியகங்கள்
- சமகால கலைக்கூடம்
- பழங்குடி கலை
# யுபோர்பியா இலபாட்டி

**உபோர்பியா இலபாட்டி** (தாவர வகைப்பாட்டியல்: *Euphorbia labatii*) என்பது மடகாஸ்கரில் உள்ள அந்த்சிரனானா மாகாணத்தின், ஒரு பகுதியில் மட்டுமே அறியப்படும் ஒரு மிக அரிய இனமாகும் . இதன் வாழிடம் வறண்ட, பாலை நிலங்கள் ஆகும். எனவே, இதனின் உடற்பகுதிகள் சதைப்பற்றுள்ளதாக இருக்கிறது. புதர் வளரும் இயல்புடையது. இத்தாரவத்தினைப் பற்றிய முதல் குறிப்பேடு 1999 ஆம் ஆண்டாகும்.
# சர் சரி சர் பக்சி

<templatestyles src="Module:Coordinates/styles.css"></templatestyles>  
**சர் சரி சர் பக்சி** (*Zar Zari Zar Baksh*) அல்லது சா முந்தாசப் உத் தின், இந்தியத் துணைக் கண்டத்தில் உள்ள அனைத்து சூபி வரிசைகளிலும் ஆதிக்கம் செலுத்திய சிசுடி வரிசையின் ஆரம்பகால சூபிகளில் ஒருவர் ஆவார். கிசிரி எனப்படும் இசுலாமிய நாட்காட்டி 8 ஆம் நூற்றாண்டின் தொடக்கத்தில் (கி.பி 14 ஆம் நூற்றாண்டு) தில்லியின் கசரத் நிசாமுதீன் அவுலியாவால் தக்காணத்திற்கு அனுப்பப்பட்டார். 700 சீடர்களுடன், சர் சரி சர் பக்சி அவுரங்காபாத் வந்தார். மேலும் குல்தாபாத்தில் உள்ள ஒரு கிணற்றுக்கு அருகில் இந்து இளவரசியை இவர் மதம் மாற்றியதாக கூறப்படுகிறது. அந்த இடம் இப்போது " *சோகன் பாவோலி* " அல்லது "மகிழ்ச்சி தரும் இடம்" என்று அழைக்கப்படுகிறது. மேலும் குல்தாபாத்தில் உள்ள புனிதர்களின் கல்லறைக்கு அருகில் இளவரசி அடக்கம் செய்யப்பட்டுள்ளார்.  
மாலிக் அம்பரின் கல்லறைக்கும் நகரின் வடக்கு வாயிலுக்கும் இடையே சர் சரி சர் பக்சின் கல்லறை உள்ளது. இது பல ஆபரணங்கள் மற்றும் நினைவுச்சின்னங்களைக் கொண்டுள்ளது. இதில் மிகவும் குறிப்பிடத்தக்கது நான்கு அடி உயரமுள்ள எஃகு பீடத்தின் மீது பொருத்தப்பட்ட வட்ட வடிவ எஃகு கண்ணாடி ஆகும். இக்கண்ணாடியானது மன்னர் தனா சாவால் வழங்கப்பட்டதாகக் கூறப்படுகிறது. குல்தாபாத்தில் உள்ள தர்கா *துறவியின்* ஊர்களுக்கு ஒவ்வொரு ஆண்டும் ஆயிரக்கணக்கான யாத்ரீகர்களை ஈர்க்கிறது.  
-
-
-
-
# ஜூலியசு ஓனா

**ஜூலியசு ஓனா** (பிறப்பு: 10 பெப்ரவரி 1983) என்பவர் நைஜீரியா நாட்டுத் திரைப்பட இயக்குநர், திரைப்படத் தயாரிப்பாளர் மற்றும் திரைக்கதை ஆசிரியர் ஆவார். இவர் தி கிளோவர் பீல்ட் பாரடாக்ஸ் (2018), லூஸ் (2019), மற்றும் வரவிருக்கும் கேப்டன் அமெரிக்கா: பிரேவ் நியூ வேர்ல்டு (2025) ஆகிய படங்களை இயக்கியுள்ளார்.
# ஜூலியசு ஓனா

## ஆரம்ப கால வாழ்க்கை

இவர் பெப்ரவரி 10, 1983 அன்று நைஜீரியாவில் உள்ள பெனு மாநிலத்தின் மகுர்டியில் பிறந்தார். இவரது தந்தை அடோகா ஓனா, நைஜீரிய தூதர் ஆவார். இவர் தனது இளமைகாலங்களை பிலிப்பைன்ஸ், நைஜீரியா, டோகோ மற்றும் யுனைடெட் கிங்டம் ஆகிய நாடுகளில் வளர்ந்தார். பின்னர் ஆர்லிங்டன் கவுண்டி, வர்ஜீனியாவுக்கு சென்றார்.  
இவருக்கு அந்தோனி ஓனா என்ற ஒரு இரட்டை சகோதரர் உண்டு, இவர் 2017 ஆம் ஆண்டு வெளியான தி பிரைஸ் படத்தை இயக்கியுள்ளார்.
# ஜூலியசு ஓனா

## தொழில்

இவரின் படைப்புகள் சன்டான்சு, பெர்லின், டிரிபெகா, லண்டன், துபாய், லாஸ் ஏஞ்சல்ஸ், மெல்போர்ன் மற்றும் கேமரிமேஜ் உள்ளிட்ட உலகெங்கிலும் உள்ள திரைப்பட விழாக்களில் திரையிடப்பட்டுள்ளன. மேலும் 2010 கோடையில், பிலிம்மேக்கர் பத்திரிக்கையின் சுதந்திரத் திரைப்படத்தின் புதிய முகங்களில் ஒருவராகத் தேர்ந்தெடுக்கப்பட்டார்.  
இவர் 2015 ஆம் ஆண்டு வெளியான தி கேர்ள் இஸ் இன் ட்ரபிள் என்ற திரைப்படத்தின் மூலம் அறிமுகமானார். அதை தொடர்ந்து 2018 ஆம் ஆண்டு தி கிளோவர் பீல்ட் பாரடாக்ஸ் மற்றும் 2019 ஆம் ஆண்டு லூஸ் என்ற படத்தையும் எழுதி மற்றும் இயக்கியுள்ளார். அதை தொடர்ந்து கேப்டன் அமெரிக்கா: பிரேவ் நியூ வேர்ல்டு என்ற மார்வல் திரைப் பிரபஞ்சத்தின் நான்காவது கேப்டன் அமெரிக்கா திரைப்படத்தை இயக்க உள்ளார், இதில் அந்தோணி மேக்கி முக்கிய பாத்திரத்தில் நடிக்கிறார்.
# ஜூலியசு ஓனா

## திரைப்படம்

| ஆண்டு | தலைப்பு | இயக்குநர் | எழுத்தாளர் | தயாரிப்பாளர் |
| --- | --- | --- | --- | --- |
| 2015 | தி கேர்ள் இஸ் இன் ட்ரபிள் |  |  |  |
| 2018 | தி கிளோவர் பீல்ட் பாரடாக்ஸ் |  |  |  |
| 2019 | லூஸ் |  |  |  |
| 2025 | கேப்டன் அமெரிக்கா: பிரேவ் நியூ வேர்ல்டு |  |  |  |
# முனைய துணைக்கோள் ஏவுகலம்-சி58

**முனைய துணைக்கோள் ஏவுகலம்-58** (*PSLV C-58*) என்பது இந்திய விண்வெளி ஆராய்ச்சி நிறுவனத்தின் துருவ செயற்கைக்கோள் ஏவுகணையின் 60வது ஏவூர்தியாகும். இது சரியாக பகிரப்பட்ட ஏற்புசுமைகளுடன் எக்சுபோசாட் பணியையும் கொண்டு சென்றது.
# முனைய துணைக்கோள் ஏவுகலம்-சி58

## ஏற்பு சுமை

எக்சுபோசாட் தவிர, முனைய துணைக்கோள் ஏவுகலம் ஏவூர்தி ஆர்பிட்டல் எக்ஸ்பெரிமென்ட் மாட்யூலில் (POEM) - 3 யானது 10 ஏற்பு சுமைகளை சுமந்து சென்றது.  
அவற்றுடன், இஸ்ரோவின் விக்ரம் சாராபாய் விண்வெளி மையத்தின் (விஎஸ்எஸ்சி) இரண்டு ஏற்பு சுமைகளும், இயற்பியல் ஆராய்ச்சி ஆய்வகத்தின் (பிஆர்எல்) ஒன்றும் ஏவூர்திக்காக வெளிப்படுத்தப்பட்டன.  
பிஎஸ்எல்வி-சி58/எக்சுபோசாட் பிரச்சாரத்தில், பிஓஇஎம்-3 மொத்தமாக ~145 கிலோ எடையுள்ள பத்து ஏற்பு சுமைகளை வழங்கியது. பிஎஸ்எல்வி நான்காவது நிலை POEM-3 செயல்பாட்டு சுற்றுப்பாதையை அடைய எக்சுபோசாட் பயன்படுத்திய பிறகு 9.6° சாய்வில் 350 கிமீ சுற்றுப்பாதையில் குறைக்கப்பட்டது. மின் உற்பத்தி மற்றும் சேமிப்பிற்காக இது மீண்டும் 50Ah இலித்தியம் அயனி மின்கலத்துடன் இணைந்து நெகிழ்வான சூரிய ஒளித்தகடுகளைக் கொண்டிருக்கும் மூன்று-அச்சு விண்கலத் திசைவைப்புக் கட்டுப்பாட்டின் படி கட்டுப்படுத்தப்பட்டது. பிஓஇஎம்-3 இல் செய்யப்பட்ட ஏற்பு சுமைகள் பின்வருமாறு, அவற்றில் ஏழு இன்-இசுபேசு மூலமும் மூன்று இந்திய விண்வெளி ஆராய்ச்சி மையத்தின் மூலமும் தயார் செய்யப்பட்டன.
# கெசுரோலி மலைக்கோட்டை

**கெசுரோலி மலைக்கோட்டை** (*Hill Fort Kesroli*) என்பது இந்தியாவின் இராசத்தான் மாநிலத்தில் உள்ள அல்வர் மாவட்டத்தில் அமைந்துள்ள 14ஆம் நூற்றாண்டு கோட்டையாகும். இது இப்போது நீம்ரானா உணவகக் குழுவால் நிர்வகிக்கப்படும் ஒரு பாரம்பரிய உணவாகமாகச் செயல்படுகிறது. கோபுரங்கள், அரண்கள் மற்றும் வளைந்த வராண்டாக்களுக்கு பெயர் பெற்றது. இன்று இந்தியாவின் சிறந்த பாரம்பரிய உணவகங்களில் இதுவும் ஒன்றாகக் கருதப்படுகிறது.
# கெசுரோலி மலைக்கோட்டை

## வரலாறு

இது கிருட்டிணரின் வழித்தோன்றல்கள் என்று கூறப்படும் யது குல ராஜபுத்திரர்களால் 14ஆம் நூற்றாண்டில் கட்டப்பட்டுள்ளது. 14ஆம் நூற்றாண்டின் நடுப்பகுதியில் இசுலாம் மதத்திற்கு மாறிய பின்னர் இவர்கள் கன்சாதாசு என்று அழைக்கப்பட்டனர்.  
பல நூற்றாண்டுகளாக, ஏழு கோபுரங்கள் கொண்ட கோட்டை பல முறை கை மாறியுள்ளது. இது முகலாயர்கள் மற்றும் ஜாட்களால் கைப்பற்றப்பட்டது. பின்னர் இது 1775ஆம் ஆண்டில் அல்வார் சமசுதானம் நிறுவப்பட்ட நேரத்தில் ராஜபுத்திரர்களின் கைகளுக்கு வந்தது. ரணாவத் தாக்கூர் பவானி சிங் (1882-1934) ஆட்சியின் கீழ் இந்த கோட்டை ஒரு பொற்காலத்தை அறிந்திருந்தது.  
2004ஆம் ஆண்டில், கோட்டையைப் பாரம்பரிய நிறுவனமான நீம்ரானா உணவகங்களுக்குக் குத்தகைக்கு விடப்பட்டது. இதைத் தொடர்ந்து, குழுவின் இணை உரிமையாளர்கள் மற்றும் மீட்டெடுத்தவர்களான அமன் நாத் மற்றும் பிரான்சிசு வச்சியார்க் ஆகியோரால் இது தற்பொழுது நிர்வகிக்கப்படுகிறது.
# கெசுரோலி மலைக்கோட்டை

## விளக்கம்

கெசுரோலியின் மலைக்கோட்டை 31 அறைகள் கொண்ட உணவகமாகச் செயல்படுகிறது.
# சர்பராஸ் அகமது

**சர்பராஸ் அகமது** (*Sarfaraz Ahmad*), இந்தியாவின் ஜார்கண்ட் சட்டமன்றத்தின் நடப்பு உறுப்பினரும், ஜார்க்கண்ட் முக்தி மோர்ச்சா கட்சியின் அரசியல்வாதியும் ஆவார். இவர் கண்டே சட்டமன்றத் தொகுதியிலிருந்து 1980 மற்றும் 2009ம் ஆண்டுகளில் இந்திய தேசிய காங்கிரசு கட்சி சார்பாக தேர்தெடுக்கப்பட்டவர். 2019ம் ஆண்டில் ஜார்கண்ட் முக்தி மோர்ச்சா சார்பில் அதே தொகுதியில் போட்டியிட்டு வென்றவர். 1984ல் மக்களவைத் தேர்தலில் இந்திய தேசிய காங்கிரஸ் சார்பில் கிரீடீஹ் மக்களவைத் தொகுதியிலிருந்து மக்களவை உறுப்பினராகத் தேர்ந்தெடுக்கப்பட்டார்.
# சர்பராஸ் அகமது

## பதவி விலகல்

1 சனவரி 2024 அன்று சொந்த காரணங்களுக்காக சட்டமன்ற உறுப்பினர் பதவியிலிருந்து விலகினார்.
# சர்பராஸ் அகமது

## விமர்சனங்கள்

நில மோசடி வழக்கில் ஜார்கண்ட் மாநில முதலமைச்சர் ஹேமந்த் சோரனுக்கு அமலாக்க இயக்குநரகத்தின் 7வது அழைப்பாணை அனுப்பிய ஒரு நாள் கழித்து, 1 சனவரி 2024 அன்று சர்ஃபராஸ் அகமது சட்டமன்ற உறுப்பினர் பதவியிலிருந்து விலகியது குறிப்பிடத்தக்கது. முதல்வர் ஹேமந்த் சோரனின் மனைவி *கல்பனா சோரன்* காண்டே சட்டமன்றத் தொகுதியில் நடைபெறும் இடைத்தேர்தலில் போட்டியிட வசதியாக சர்பராஸ் அகமது தனது சட்டமன்ற உறுப்பினர் பதவி விலகியதாக மாநில பாரதிய ஜனதா கட்சி குற்றம் சாட்டியள்ளது.
# நைட்ரோவாற் பகுப்பு

**நைட்ரோவாற் பகுப்பு** (*Nitrolysis*) என்பது ஒரு வேதிச் சேர்மத்தில் நைட்ரோ குழுவின் (NO<sub>2</sub>) நிறுவலும் தொடர்ந்து அதனுடன் இணைந்த வேதிப் பிணைப்பில் பிளவை ஏற்படுத்தும் ஒரு வேதி வினையாகும். நைட்ரிக் அமிலமும் அசிட்டைல் நைட்ரேட்டும் இந்த மாற்றத்தை செயல்படுத்துவதற்கான பொதுவான வினைக்காரணிகளாகும். ஓர் எக்சமீனை நைட்ரமைடாக மாற்றும் வினையே, வணிக ரீதியாக முக்கியமான நைட்ரோவாற் பகுப்பு வினையாகும். பரவலாக வெடிபொருளாகப் பயன்படுத்தப்படும் ஆய்வுத் துறையில் வெடிபொருள் தயாரிக்க எக்சமீனை மூ-நைட்ரமைடாக (RDX, O<sub>2</sub>NNCH<sub>2</sub>)<sub>3</sub>) மாற்றும் வினை பயன்படுகிறது.
# பகுரோட் குகைகள்

**பகுரோட் குகைகள்** (*Bahrot Caves*) அல்லது **பராத்** (*Barad*) இந்தியாவில் மகாராட்டிரா மாநிலத்தின் தகானுவிற்கு அருகில் உள்ள ஒரே பார்சி / சரதுசம் குகைக் கோயில் ஆகும். பகுரோட் குகைகள் சஞ்சனுக்கு தெற்கே 25 கிலோ மீட்டர் தொலைவிலும், குசராத்து மாநிலத்தின் போர்டி கிராமம் தலசாரியிலிருந்து 8 கிலோ மீட்டர் தொலைவிலும், தேசிய நெடுஞ்சாலை எண் 48 இலிருந்து 9 கிலோ மீட்டர் தொலைவிலும் அமைந்துள்ளது.  
இந்த மலைத்தொடர் முதலில் கர்வி பழங்குடியின மக்களுக்கு சொந்தமான கிராமத்திற்கு உட்பட்டது. அவர்கள் மரத்தினால் உருவாக்கப்பட்ட பயன்படுத்தப்படாத புத்த குகைகளாக இருந்தன. அவை புத்த பிக்குகளால் தோண்டப்பட்டன. 1393 ஆம் ஆண்டில் முகம்மது பின் துக்ளக்கின் தளபதியான அலப் கான், சஞ்சனில் உள்ள அவர்களது குடியேற்றத்தின் மீது படையெடுத்த பிறகு சோராசுட்ரியர்கள் 13 ஆண்டுகள் இந்த மலைகளில் மறைந்திருந்தனர். இந்த காலகட்டத்தில் (1393-1405 சி.இ.) 'இரான்சா சுடர்' பகுரோட்டுக்கு மாற்றப்பட்டது. இன்றும் கூட, இந்த புனித நெருப்பு எரிகிறது. இப்போது உத்வாடாவில் உள்ள ஒரு கோவிலில் உள்ளது. இரான்சா அடாசு பெக்ராம் பார்க்கவும். இது உலகின் மிக உயர்ந்த அர்ப்பணிக்கப்பட்ட நெருப்பு தரமாக வழங்கப்படுகிறது. பகுரோத் குகைகள் பாரம்பரிய தளமாக அறிவிக்கப்பட்டு, இந்திய தொல்லியல் துறையின் கீழ் பாதுகாக்கப்பட்ட நினைவுச்சின்னமாகும்.
# ஹேமந்த் சோரன்

**ஹேமந்த் சோரன்** (பிறப்பு: 10 ஆகஸ்டு 1975), இந்தியாவின் ஜார்க்கண்டு மாநிலத்தின் 5வது முதலமைச்சராக தற்போது உள்ளார்.  
இவர் பழங்குடி வகுப்பைச் சேர்ந்தவர். ஜார்கண்ட் முக்தி மோர்ச்சா கட்சியின் செயல் தலைவராக உள்ளார். முன்னர் இவர் ஜார்க்கண்ட் மாநிலத்தின் முதலமைச்சராக 2013 முதல் 2014 முடிய பதவி வகித்தவர். இவரது தந்தை சிபு சோரன் ஜார்க்கண்ட் மாநில முதலமைச்சராக மூன்று முறை (2 மார்ச் 2005 - 12 மார்ச் 2005; -27 ஆகஸ்ட் 2008 - 18 ஜனவரி 2009 & 30 டிசம்பர் 2009 - 31 மே 2010) பதவி வகித்தவர். இவரது மனைவி பெயர் கல்பனா சோரன் ஆகும்.  
ஹேமந்த் சோரன் ஜார்கண்ட் முன்னர் 2010 முதல் 2013 முதலமைச்சராகவும்; சட்டமன்ற எதிர்கட்சித் தலைவராகவும் பதவி வகித்தவர். மேலும் 2015 முதல் 2019 வரை மற்றும் 2009 முதல் 2010 வரை ஜார்க்கண்டிலிருந்து மாநிலங்களவை உறுப்பினராக இருந்தார் .
# ஹேமந்த் சோரன்

## நிலம் மற்றும் பண மோசடி வழக்கு

நிலம் மற்றும் பண மோசடி வழக்கில் ஹேமந்த் சோரனை விசாரிக்க அமலாக்க இயக்குநரகம் ஏழு முறை அழைப்பாணை விடுத்துள்ளது.
# ஹேமந்த் சோரன்

## சட்டமன்ற உறுப்ப்பினர் பதவியிலிருந்து தகுதி நீக்கப் பரிந்துரை

தேர்தல் நடத்தை விதிகளுக்கு எதிராக, முதலமைச்சர் ஹேமந்த் சோரன், அரசு நிலக்கரி சுரங்கங்களை தனது பெயருக்கு குத்தகைக்கு ஒதுக்கிய காரணத்தினால், இந்தியத் தேர்தல் ஆணையம் ஹேமந்த் சோரனை சட்டமன்ற உறுப்பினர் பதவியிலிருந்து தகுதி நீக்கம் செய்ய 26 ஆகஸ்டு 2022 அன்று ஜார்கண்ட் ஆளுநருக்கு பரிந்துரை செய்தது.